**Zvejniekciema vidusskolas 12.klases absolventu augstie rezultāti centralizētajos eksāmenos**

30. jūnijā Zvejniekciema vidusskolas absolventi saņēma vidējās izglītības sertifikātus. 12 skolēni kārtoja 3 valsts noteiktos centralizētos eksāmenus - vienā no svešvalodām, latviešu valodā un matemātikā-, kā arī vienu eksāmenu pēc izvēles. Izglītojamo mācību sasniegumi centralizētajos eksāmenos tiek izteikti procentuāli, novērtējums ierakstīts vidējās izglītības sertifikātā, norādot kopējo procentuālo novērtējumu un procentuālo novērtējumu katrai eksāmena daļai.

Zvejniekciema vidusskolēnu centralizēto eksāmenu rezultāti 2013./2014.m.g. salīdzinājumā ar rezultātiem valstī apkopoti tabulā, tajā iekrāsoti vidējie vērtējumi, kas skolā ir augstāki nekā valstī.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Mācību priekšmets** | Latviešu valoda | Angļu valoda | Matemā  tika | Krievu  valoda | Ķīmija | Fizika | Bioloģija | Vēsture |
| **Skolēnu**  **skaits, kuri kārtoja eksāmenu** | **12** | **11** | **12** | **1** | **1** | **3** | **1** | **1** |
| **Vidējais vērtējums skolā** | **74,53%** | **68,28%** | **60,10%** | **88,91%** | **62,33%** | **46,44%** | **61,83%** | **84,67%** |
| **Vidējais vērtējums valstī (*avots:www.visc.gov.lv)*** | 52,71% | 56,16% | 43,34% | 70,90% | 59,48% | 51,21% | 59,31% | 42,60% |

Kā redzams tabulā, Zvejniekciema vidusskolas skolēnu sasniegumi centralizētajos eksāmenos gandrīz visos mācību priekšmetos ir daudz augstāki nekā valstī. Centralizēto eksāmenu rezultātus apkopojusi arī Pierīgas Izglītības, kultūras un sporta pārvalde: salīdzinājumā ar Pierīgas novada skolām mācību priekšmetos, kuros centralizētais eksāmens bija obligāts, Zvejniekciema vidusskolēnu rezultāti ir ļoti labi: latviešu valodā – 1.vieta, matemātikā -3.vieta, angļu valodā –4.vieta. Augstu vērtējumu (81%-100%) centralizētajā eksāmenā gan latviešu valodā, gan angļu valodā ieguva 3 skolēni (25%), bet matemātikā šāds vērtējums 1 skolēnam (8,3%) (*avots:* [*www.piksp.VPDrezultati2014*](http://www.piksp.VPDrezultati2014)*)*.

Centralizēto eksāmenu rezultāti apliecina Zvejniekciema vidusskolas skolotāju profesionalitāti, prasmi ieinteresēt un motivēt savus audzēkņus. Zvejniekciema vidusskolas administrācija augstu vērtē 12.klases absolventu sniegumu eksāmenos un pateicas viņu vecākiem un pedagogiem par ieguldīto darbu.

Valentīna Bērziņa, Valda Tinkusa